CE îşi propune ca în 30 de ani Europa să fie complet verde. Planul ambiţios din care face parte şi România.
Comisia Europeană își propune un plan ambițios de reducere a poluării până în 2050. România riscă deja infrigementul pentru că nu a îndeplinit țintele de colectare. Anul acesta, săptămâna verde a UE va avea loc între 1-4 iunie. Comisia europeană vrea să scadă cu 55 % decesele cauzate de poluarea atmosferică. România ocupă locul opt în Europa la numărul morților din cauza poluării.
În 30 de ani, Europa va fi complet verde. Cu aer, apă și pământ curat. Cel puțin asta își propune Comisia Europeană, care a adoptat Planul de acțiune al UE în acest scop. Asta înseamnă că fiecare țară membră a Uniunii trebuie să ia măsuri pentru reducerea poluării.Într-o primă fază, adică până în 2030, Comisia Europeană își propune să reducă la jumătate numărul morților cauzate de poluare. Să scadă, tot la jumătate, cantitatea de deșeuri de plastic pe care o producem. Și să facem și zgomot mai puțin.Evident, România trebuie să fie parte a acestui proces. Numai că până acum noi n-am reușit nici măcar să atingem țintele de colectare selectivă.